דוד יורצ'נקו

דוד ויקטורוביץ' יורצ'נקו (ברוסית: Дави́д Ви́кторович Ю́рченко; נולד ב-27 במרץ 1986, באשגבאט, טורקמניסטן הסובייטית, ברית המועצות) הוא כדורגלן ארמני-רוסי.

קריירה 
הוא נולד במרץ 1986 בעיר אשגבאט, ברפובליקה הטורקמנית. בגיל שמונה עברה משפחתו להתגורר בכפר טוגטון במחוז המשנה קטצ'נרובסקי שבקלמיקיה, רוסיה. את הקריירה שלו התחיל בגיל שמונה במועדון הנוער קטצ'נרובסקי (1994-1995). בגיל 10 הוריו עברו לאליסטה.

בשנת 2004 שיחק במועדון מהליגה השנייה "טיטאן מוסקבה", לאחר מכן עבר לשנתיים למועדון מטאלורגס מליאפייס, לטביה. 

ב-2007, הצטרף למועדון "דינמו מינסק" (והופיע ב-11 משחקים בליגת העל הבלארוסית). 

בתחילת 2008 הוא הוזמן למועדון ליגת העל הרוסית "קריליה סובייטוב סמרה", ב-8 בפברואר השוער חתם לארבע שנים. ב-6 באוגוסט 2008 הוא עשה את הופעת הבכורה שלו בשלב 16 האחרונות בגביע רוסיה 2008/09 במשחק נגד גזוביק אורנבורג. בליגת העל הופיע לראשונה ב-13 במרץ 2010 במשחק נגד "זניט".

ב-4 ינואר 2012 חתם על חוזה עם "מורדוביה". ב-22 ביוני 2013 חתם על חוזה עם מועדון "אופה". במהלך עונת 2014/15 יורצ'נקו הוכתר 5 פעמים רצופות כ"שחקן החודש" ואוהדי אופה בחרו בו לשחקן הטוב ביותר בקבוצה. בפברואר 2016 הוא עבר לאנז'י מחצ'קלה בהשאלה. בקיץ 2016, חתם על חוזה לשלוש שנים עם המועדון. 

לקראת עונת 2017/18 הצטרף למועדון "טוסנו". ב-18 באפריל 2018 עזר ל"טוסנו" לנצח את ספרטק מוסקבה בחצי הגמר של גביע רוסיה 2017/18, לאחר שבלם את בעיטות העונשין של פרננדו ודניס גלושאקוב בשלב בעיטות ההכרעה. חוזהו בטוסנו הסתיים במאי 2018.

ביוני 2018 חתם ביניסיי קרסנויארסק, העולה החדשה לליגת העל הרוסית בכדורגל, אך גם בה לא שיחק יותר מעונה אחת.

ב-22 בינואר 2020 חתם בשחטאר קאראגנדי מליגת העל הקזחית בכדורגל. בתום שנה עבר לארמניה בה חתם בינואר 2021 בקבוצת אלשקארט מהליגה הארמנית.

תארים

טוסנו
הגביע הרוסי בכדורגל (1): 2017/2018

קישורים חיצוניים

הערות שוליים

כדורגלנים רוסים
כדורגלנים טורקמנים
כדורגלנים ארמנים
שוערי כדורגל רוסים
שוערי כדורגל טורקמנים
שוערי כדורגל ארמנים
אשגבאט: כדורגלנים
כדורגלני אנז'י מחצ'קלה
כדורגלני וולגר אסטרחן
כדורגלני דינמו מינסק
כדורגלני קריליה סובייטוב סמרה
כדורגלני מורדוביה סרנסק
כדורגלני טוסנו
כדורגלני שחטיור קרגנדה
כדורגלני יניסיי קרסנויארסק
כדורגלני אלאשקרט ירוואן
כדורגלני פיוניק ירוואן
כדורגלני נבחרת ארמניה
ספורטאים זרים בבלארוס
רוסים שנולדו ב-1986
ארמנים שנולדו ב-1986
טורקמנים שנולדו ב-1986